ΚΑΝΟΝΙΣΜΟΣ (ΕΚ) αριθ. 1396/98 ΤΗΣ ΕΠΙΤΡΟΠΗΣ της 30ής Ιουνίου 1998 για τον καθορισμό των λεπτομερειών εφαρμογής στον τομέα του κρέατος πουλερικών του κανονισμού (ΕΚ) αριθ. 779/98 του Συμβουλίου σχετικά με την εισαγωγή στην Κοινότητα γεωργικών προϊόντων καταγωγής Τουρκίας, την κατάργηση του κανονισμού (ΕΟΚ) αριθ. 4115/86 και την τροποποίηση του κανονισμού (ΕΚ) αριθ. 3010/95

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 779/98 του Συμβουλίου, της 7ης Απριλίου 1998, σχετικά με την εισαγωγή στην Κοινότητα προϊόντων καταγωγής Τουρκίας, την κατάργηση του κανονισμού (ΕΟΚ) αριθ. 4115/86 και την τροποποίηση του κανονισμού (ΕΚ) αριθ. 3010/95 (1), και ιδίως το άρθρο 1,

τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα του κρέατος πουλερικών (2), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής (3), και ιδίως το άρθρο 15,

Εκτιμώντας:

ότι στην απόφαση αριθ. 1/98 του συμβουλίου σύνδεσης ΕΚ-Τουρκίας, της 25ης Φεβρουαρίου 1998, για το εμπορικό καθεστώς των γεωργικών προϊόντων (4), έχει καθοριστεί το προτιμησιακό καθεστώς που εφαρμόζεται κατά την εισαγωγή στην Κοινότητα γεωργικών προϊόντων καταγωγής Τουρκίας 7

ότι ο κανονισμός (ΕΚ) αριθ. 779/98 άνοιξε, από την 1η Ιανουαρίου 1998, νέες ετήσιες δασμολογικές ποσοστώσεις για ορισμένα προϊόντα του τομέα κρέατος πουλερικών 7 ότι η εφαρμογή των εν λόγω ποσοστώσεων αφορά μια απροσδιόριστη περίοδο 7

ότι πρέπει να διασφαλισθεί η διαχείριση του καθεστώτος μέσω των πιστοποιητικών εισαγωγής 7 ότι, για το σκοπό αυτό, πρέπει να προσδιορισθούν ειδικότερα οι λεπτομέρειες εφαρμογής της υποβολής των αιτήσεων και των στοιχείων που πρέπει να περιλαμβάνονται στις αιτήσεις και τα πιστοποιητικά, κατά παρέκκλιση από το άρθρο 8 του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, σχετικά με τις λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (5), όπως τροποποιήθηκε τελευταία από τον κανονισμό (ΕΚ) αριθ. 1044/98 (6) 7 ότι πρέπει, εξάλλου, να εκδοθούν τα πιστοποιητικά μετά από μία προθεσμία σκέψης και εφαρμογής, ενδεχομένως, ενός ενιαίου ποσοστού αποδοχής 7

ότι, για να εξασφαλισθεί η απρόσκοπτη ροή των εισαγωγών, είναι αναγκαίο οι ποσότητες που προβλέπονται στο παράρτημα Ι του παρόντος κανονισμού να εισαχθούν προοδευτικά κατά τη διάρκεια ενός ολόκληρου έτους 7

ότι, για να εξασφαλισθεί η αποτελεσματική διαχείριση του καθεστώτος, πρέπει να καθορισθεί σε 20 Ecu ανά 100 χιλιόγραμμα, το ποσό της εγγύησης που αφορά τα πιστοποιητικά εισαγωγής στο πλαίσιο του εν λόγω καθεστώτος 7 ότι, λόγω του κινδύνου κερδοσκοπίας που ενέχει το καθεστώς του τομέα του κρέατος πουλερικών, πρέπει να υπόκειται η πρόσβαση των εμπορικών φορέων στο εν λόγω καθεστώς, στην τήρηση των καθορισμένων όρων 7

ότι είναι σκόπιμο να δώσουν προσοχή οι εμπορικοί φορείς στο γεγονός ότι τα πιστοποιητικά δεν μπορούν να χρησιμοποιηθούν παρά μόνο για τα προϊόντα που είναι σύμφωνα με όλες τις κτηνιατρικές διατάξεις που ισχύουν στην Κοινότητα 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αυγών και κρέατος πουλερικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κάθε εισαγωγή στην Κοινότητα που πραγματοποιείται στο πλαίσιο του καθεστώτος το οποίο προβλέπεται από τον κανονισμό (ΕΚ) αριθ. 779/98, των προϊόντων που υπάγονται στις ομάδες του παραρτήματος Ι του παρόντος κανονισμού, υπόκειται στην υποχρέωση προσκόμισης πιστοποιητικού εισαγωγής.

Οι ποσότητες των προϊόντων που απολαύουν αυτού του καθεστώτος και το ποσοστό τελωνειακού δασμού καθορίζονται στο παράρτημα Ι.

Άρθρο 2

Οι συντελεστές που αναφέρονται στο άρθρο 1 κατανέμονται ως εξής:

- 25 % κατά την περίοδο από 1ης Ιανουαρίου έως 31 Μαρτίου,

- 25 % κατά την περίοδο από 1ης Απριλίου έως 30 Ιουνίου,

- 25 % κατά την περίοδο από 1ης Ιουλίου έως 30 Σεπτεμβρίου,

- 25 % κατά την περίοδο από 1ης Οκτωβρίου έως 31 Δεκεμβρίου.

Άρθρο 3

Τα πιστοποιητικά εισαγωγής που αναφέρονται στο άρθρο 1 διέπονται από τις ακόλουθες διατάξεις:

α) ο αιτών ένα πιστοποιητικό εισαγωγής, πρέπει να είναι φυσικό ή νομικό πρόσωπο, το οποίο τη στιγμή της υποβολής της αίτησης μπορεί να αποδείξει, προς ικανοποίηση των αρμόδιων αρχών των κρατών μελών, ότι έχει εισαγάγει ή εξαγάγει τουλάχιστον 50 τόνους προϊόντων που υπάγονται στον κανονισμό (ΕΟΚ) αριθ. 2777/75, κατά τη διάρκεια των δύο ημερολογιακών ετών που προηγούνται του έτους κατά το οποίο υποβάλλεται η αίτηση για πιστοποιητικό. Ωστόσο ο έμπορος λιανικής πωλήσεως ή ο εστιάτορας που πωλεί αυτά τα προϊόντα στον τελικό καταναλωτή αποκλείεται από το όφελος του εν λόγω καθεστώτος 7

β) η αίτηση για πιστοποιητικό εισαγωγής δεν πρέπει να αναφέρει παρά ένα από τους αριθμούς της ομάδας που ορίζονται στο παράρτημα Ι του παρόντος κανονισμού 7 μπορεί να αφορά περισσότερα προϊόντα που υπάγονται σε διαφορετικούς κωδικούς ΣΟ. Στην περίπτωση αυτή, όλοι οι κωδικοί ΣΟ και η περιγραφή τους πρέπει να εγγράφονται αντίστοιχα στα τετραγωνίδια 16 και 15.

Η αίτηση πιστοποιητικού πρέπει να αφορά τουλάχιστον 1 τόνο και κατ' ανώτατο όριο 10 % της διαθέσιμης ποσότητας για την εν λόγω ομάδα, και κατά τη διάρκεια της περιόδου που ορίζεται στο άρθρο 2 7

γ) η αίτηση πιστοποιητικού και το πιστοποιητικό περιλαμβάνουν στο τετραγωνίδιο 8, την ένδειξη της χώρας καταγωγής 7 το πιστοποιητικό υποχρεώνει την εισαγωγή από την εν λόγω χώρα 7

δ) η αίτηση για πιστοποιητικό και το πιστοποιητικό περιλαμβάνουν, στο τετραγωνίδιο 20, μία από τις ακόλουθες ενδείξεις:

- Reglamento (CE) n° 1396/98

- Forordning (EF) nr. 1396/98

- Verordnung (EG) Nr. 1396/98

- Κανονισμός (ΕΚ) αριθ. 1396/98

- Regulation (EC) No 1396/98

- Rθglement (CE) n° 1396/98

- Regolamento (CE) n. 1396/98

- Verordening (EG) nr. 1396/98

- Regulamento (CE) nΊ 1396/98

- Asetus (EY) N:o 1396/98

- Fφrordning (EG) nr 1396/98 7

ε) το πιστοποιητικό περιέχει στο τετραγωνίδιο 24, μία από τις ακόλουθες ενδείξεις:

Μείωση του δασμού του κοινού δασμολογίου όπως προβλέπεται στον:

- Reglamento (CE) n° 1396/98

- Forordning (EF) nr. 1396/98

- Verordnung (EG) Nr. 1396/98

- Κανονισμό (ΕΚ) αριθ. 1396/98

- Regulation (EC) No 1396/98

- Rθglement (CE) n° 1396/98

- Regolamento (CE) n. 1396/98

- Verordening (EG) nr. 1396/98

- Regulamento (CE) nΊ 1396/98

- Asetus (EY) N:o 1396/98

- Fφrordning (EG) nr 1396/98.

Άρθρο 4

1. Η αίτηση για πιστοποιητικό δεν μπορεί να υποβληθεί παρά μόνον κατά τη διάρκεια των δέκα πρώτων ημερών κάθε περιόδου που ορίζεται στο άρθρο 2.

Ωστόσο, για τις ποσότητες που είναι διαθέσιμες για τις τρεις πρώτες περιόδους του 1998 που αναφέρονται στο άρθρο 2, οι αιτήσεις για τη χορήγηση πιστοποιητικών μπορούν να κατατεθούν μόνο κατά τις δέκα πρώτες ημέρες αρχής γενομένης από την 1η Ιουλίου 1998.

2. Η αίτηση για πιστοποιητικό πρέπει να υποβάλλεται στην αρμόδια αρχή του κράτους μέλους όπου ο αιτών είναι εγκατεστημένος ή έχει την έδρα του. Είναι αποδεκτή μόνον εάν ο αιτών δηλώσει γραπτώς ότι δεν έχει υποβάλει, και δεσμεύεται να μην υποβάλει, για την τρέχουσα περίοδο, άλλες αιτήσεις για προϊόντα της ίδιας ομάδας, στο κράτος μέλος κατάθεσης της αίτησης ή σε άλλο κράτος μέλος.

Εάν ο αιτών υποβάλει περισσότερες από μία αιτήσεις για τα προϊόντα της ίδιας ομάδας, δεν γίνεται αποδεκτή καμία από τις εν λόγω αιτήσεις.

3. Οι αιτήσεις πιστοποιητικών εισαγωγής για όλα τα προϊόντα που αναφέρονται στο άρθρο 1, συνοδεύονται από τη σύσταση εγγύησης 20 Ecu ανά 100 χιλιόγραμμα.

4. Τα κράτη μέλη ανακοινώνουν στην Επιτροπή, την πέμπτη εργάσιμη ημέρα από το τέλος της περιόδου κατάθεσης των αιτήσεων, τις αιτήσεις που υποβάλλονται για καθένα από τα προϊόντα της εν λόγω ομάδας. Η ανακοίνωση αυτή περιλαμβάνει τον κατάλογο των αιτούντων και ένα πίνακα των αιτούμενων ποσοτήτων για την ομάδα.

Όλες οι ανακοινώσεις, συμπεριλαμβανομένων των μηδενικών ανακοινώσεων, πραγματοποιούνται με τέλεξ ή τέλεφαξ την εργάσιμη ημέρα που έχει ορισθεί σύμφωνα με το υπόδειγμα που αναφέρεται στο παράρτημα ΙΙ, σε περίπτωση που δεν έχει υποβληθεί καμία αίτηση, ή σύμφωνα με τα υποδείγματα που αναφέρονται στα παραρτήματα ΙΙ και ΙΙΙ, όταν έχουν υποβληθεί οι αιτήσεις.

5. Η Επιτροπή αποφασίζει το ταχύτερο δυνατό σε ποιό βαθμό μπορεί να δώσει συνέχεια στις αιτήσεις που αναφέρονται στο άρθρο 3.

Όταν οι ποσότητες για τις οποίες έχουν αιτηθεί πιστοποιητικά, υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό αποδοχής των αιτούμενων ποσοτήτων.

Εάν η συνολική ποσότητα που αποτελεί αντικείμενο των αιτήσεων είναι μικρότερη από τη διαθέσιμη ποσότητα, η Επιτροπή προσδιορίζει την εναπομένουσα ποσότητα που προστίθεται στη διαθέσιμη ποσότητα της επόμενης περιόδου.

6. Τα πιστοποιητικά εκδίδονται, το ταχύτερο δυνατόν μετά τη λήψη απόφασης από την Επιτροπή.

7. Τα πιστοποιητικά δεν μπορούν να χρησιμοποιηθούν παρά μόνο για τα προϊόντα που συμφωνούν με όλες τις κτηνιατρικές διατάξεις που ισχύουν στην Κοινότητα.

Άρθρο 5

Για τους σκοπούς της εφαρμογής του άρθρου 21 παράγραφος 2 του κανονισμού (ΕΟΚ) αριθ. 3719/88, η ισχύς των πιστοποιητικών εισαγωγής είναι 150 ημέρες από την ημερομηνία της πραγματικής έκδοσής τους.

Τα πιστοποιητικά εισαγωγής που εκδίδονται με βάση τον παρόντα κανονισμό, δεν μεταβιβάζονται.

Άρθρο 6

Οι διατάξεις του κανονισμού (ΕΟΚ) αριθ. 3719/88 εφαρμόζονται με την επιφύλαξη των διατάξεων του παρόντος κανονισμού.

Ωστόσο, κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, η εισαγόμενη ποσότητα στο πλαίσιο του παρόντος κανονισμού, δεν μπορεί να είναι μεγαλύτερη από αυτή που αναφέρεται στα τετραγωνίδια 17 και 18 του πιστοποιητικού εισαγωγής. Ο αριθμός «0» εγγράφεται για το σκοπό αυτό στο τετραγωνίδιο 19 του εν λόγω πιστοποιητικού.

Άρθρο 7

Η διάθεση σε ελεύθερη κυκλοφορία των εισαγόμενων προϊόντων, εξαρτάται από την υποβολή πιστοποιητικού κυκλοφορίας EUR.1 που εκδίδεται από τη χώρα εξαγωγής, σύμφωνα με τις διατάξεις του πρωτοκόλλου αριθ. 3, που επισυνάπτεται στην απόφαση αριθ. 1/98 του συμβουλίου σύνδεσης ΕΚ-Τουρκίας

Άρθρο 8

Ο παρών κανονισμός αρχίζει να ισχύει την 1η Ιουλίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 113 της 15. 4. 1998, σ. 1.

(2) ΕΕ L 282 της 1. 11. 1975, σ. 77.

(3) ΕΕ L 305 της 19. 12. 1995, σ. 49.

(4) ΕΕ L 86 της 20. 3. 1998, σ. 1.

(5) ΕΕ L 331 της 2. 12. 1988, σ. 1.

(6) ΕΕ L 149 της 20. 5. 1998, σ. 11.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

ΕΦΑΡΜΟΓΗ ΤΟΥ ΚΑΝΟΝΙΣΜΟΥ (ΕΚ) αριθ. 1396/98

>ΑΡΧΗ ΓΡΑΦΗΚΟΥ>

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ - ΓΔ VI/D/3 Τομέας του κρέατος πουλερικών Αίτηση για την έκδοση πιστοποιητικών εισαγωγής με μειωμένο δασμό - Τουρκία Ημερομηνία: Περίοδος:

Κράτος μέλος:

Αποστολέας:

Υπεύθυνος:

Τηλέφωνο:

Φαξ:

Παραλήπτης: ΓΔ VI/D/3

Φαξ: (32-2) 296 62 79/296 12 27 Αριθμός ομάδας Αιτούμενη ποσότητα (σε τόνους)

T1 >ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ ΙΙΙ

ΕΦΑΡΜΟΓΗ ΤΟΥ ΚΑΝΟΝΙΣΜΟΥ (ΕΚ) αριθ. 1396/98

>ΑΡΧΗ ΓΡΑΦΗΚΟΥ>

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ - ΓΔ VI/D/3 Τομέας του κρέατος πουλερικών Αίτηση για την έκδοση πιστοποιητικών εισαγωγής με μειωμένο δασμό - Τουρκία Ημερομηνία: Περίοδος:

Κράτος μέλος: Αριθμός ομάδας Κωδικός ΣΟ Αιτών (όνομα και διεύθυνση) Ποσότητα (σε τόνους)

Σύνολο σε τόνους ανά αριθμό ομάδας >ΤΕΛΟΣ ΓΡΑΦΗΚΟΥ>